ועדת הכלכלה, כנסת 25, פרוטוקול מספר 234, 2023-11-20 00:00

דוד ביטן: אני פותח את הישיבה

דוד ביטן:  הנושא: הצעת תקנות הגז הפחמימני המעובה (אמות לשירות)(תיקון), התשפ"ד-2023

דוד ביטן:  מי מציג את התקנות?      

חן בר יוסף: חן בר יוסף, מנהל מנהל הדלק והגז, משרד האנרגיה והתשתיות

חן בר יוסף:  צוהריים טובים

חן בר יוסף:  התקנות האלה נועדו לתת מענה למצב החירום, מצב המלחמה שהמדינה נמצאת בו

חן בר יוסף:  הן נותנות מענה מענה משני כיוונים, נקרא להם שונים, אבל נותנות מענה אנחנו מקווים שיחסית הוליסטיים לקשיים שנוצרו

חן בר יוסף:       מענה ראשון הוא למעשה מענה למפונים ולאנשים שאינם נמצאים בביתם עקב מצב המלחמה שיאפשר להם בעצם דחיית תשלומים, כמו שנכנס בחוק דחיית התשלומים הכללי שנושא הגפ"מ לא נכנס לתוכו, אבל בעצם באופן כמעט מקביל נותנות מענה לדבר הזה

חן בר יוסף:  כדי שהאנשים האלה לא יצטרכו לשלם בתקופה הזאת את חשבונות הגז

חן בר יוסף:  זו פעם ראשונה

חן בר יוסף:       בצד השני של התקנות, כיוון שנכנסו כללים חדשים שנדונו פה ואושרו פה בוועדה ונחתמו בתחילת נובמבר, שנוגעות לכל חברות הגז, בעקבות זה שגם חלק מאנשיהם וחלק מאנשי הפיתוח וכן הלאה לא נמצאים, אז אנחנו מאפשרים דחייה של עוד חודשיים

חן בר יוסף:  היה פה דיון בוועדה עצמה כמה זמן הם צריכים להתארגן

חן בר יוסף:  ונסגר שהם צריכים שבעה חודשים להתארגן, להתכונן ליישום התקנות האלה

חן בר יוסף:  אז אנחנו מוסיפים פה חודשיים נוספים ליישום התקנות ואז הן יכולות להיכנס ביוני 2024, הן ייכנסו באוגוסט 2024, למעט סעיף 1 שבו נתנו 14 חודשים והוא ייכנס בתחילת 2025

חן בר יוסף:      זה למעשה המהות של התקנות

חן בר יוסף:  יצאנו בשימוע לחברות הגז ולשימוע ציבורי כללי לגבי התקנות האלה

חן בר יוסף:  לא התקבלו הערות כמעט בכלל

חן בר יוסף:  אלה שכן, הוכנסו והוטמעו

חן בר יוסף:  התקנות מובאות לאישור חברי הכנסת

דוד ביטן: הבנתי

דוד ביטן:  היועצת המשפטית, יש לך משהו להוסיף?      

אביגיל כספי: לא

אביגיל כספי:  לא היו לי הערות לתקנות

אביגיל כספי:  רק הערת נוסח, כשנקריא אני אגיד

דוד ביטן: כשנקריא

דוד ביטן:  יש פה מישהו שרוצה להגיד משהו? זהו? אוקיי, תקרא

גל נוי אפרת: עו"ד גל נוי אפרת, לשכה משפטית, משרד האנרגיה

דוד ביטן: זהו, אין הערות?     

אביגיל כספי: פה, בדרך כלל כשאנחנו כותבים תשעה חודשים מיום הפרסום זה כשיום הפרסום עדיין לא ידוע

אביגיל כספי:  נגיד כשחוק לא פורסם ותקנות לא פורסמו, מכיוון שהתקנות האלה פורסמו, אז אולי ברמת הנוסח אני אבקש מהוועדה להוסיף כאן, לכתוב את התאריך ממש, כי הוא כבר ידוע

דוד ביטן: בסדר, תוסיפו

דוד ביטן:  אוקיי, תמשיכו בבקשה

דוד ביטן: יש לך הערות?     

אביגיל כספי: לא, פשוט הייתי רוצה שאני אסביר או לבקש מגל להסביר בכמה מילים

דוד ביטן: בבקשה

גל נוי אפרת: אוקיי

גל נוי אפרת:  תקנה 2 הכוונה?      

אביגיל כספי: כן

גל נוי אפרת: אז כפי שמנהל מנהל הדלק הסביר בתחילת הדיון, התקנה הזאת באה בעצם במקביל לדין כללי שהוא הוראת שעה שנקבעה די בתחילת המלחמה, שדוחה בין היתר תשלומים של חשבונות שונים

גל נוי אפרת:  וכיוון שהחוק הזה, חוק דחיית מועדים, לא חל על חשבונות גז, מכיוון שהמועד לתשלום חשבונות גז נקבע בחקיקה של המשרד, אז ההסדר הזה הוא בעצם הסדר משלים שהוא כמעט אחד לאחד נסמך על ההסדר בדין הכללי

גל נוי אפרת:  והוא קובע למעשה שגורם שזכאי לדחיית מועד לפי חוק דחיית מועדים, שזה בעיקר מי שמתגורר ביישוב שפונה וגורמים שמשתייכים למערכת הביטחון – יש רשימה סגורה של גורמים כאלה, יהיו זכאים לדחיית מועד של תשלום חשבון הגז

גל נוי אפרת:  בתקופת הדחייה, שזה גם נסמך על התקופה שמוגדרת בחוק דחיית מועדים

גל נוי אפרת:  כרגע מדובר שם על 60 ימים ולא יאוחר מה-31 בדצמבר השנה

גל נוי אפרת:  וגם, התקופה הקובעת מוגדרת כרגע מה-7 באוקטובר עד ה-7 בדצמבר, כאשר יש סמכות לשר הביטחון, באישור של הכנסת ובהתייעצות עם שרים אחרים להאריך את התקופות האלה בתקופות נוספות, עד להגבלה מסוימת

גל נוי אפרת:       אז ההסדר הוא שגורם כזה, שנכנס לרשימה של הזכאים לדחיית מועד יהיה זכאי לדחיית תשלום החשבון, כאמור בתקופת הדחייה

גל נוי אפרת:  כשההבדל מהדין הכללי הוא שהדחייה תהיה אוטומטית לגבי מי שמתגורר ביישוב שפונה, שלגביו יש לספק הגז מידע

גל נוי אפרת:  כי הוא יודע איפה הצרכנים שלו מתגוררים כמובן

דוד ביטן: מה זה יישוב שפונה? הצרכן שפונה

גל נוי אפרת: יש רשימה סגורה בתוספת לחוק דחיית מועדים

דוד ביטן: כל היישוב

דוד ביטן:  ואיפה שזה חלק?     

אביגיל כספי: זה רק לפי הרשימה

אביגיל כספי:  כלומר, ברגע שצרכן מהיישובים האלה פונה צריך לאתר אותו ולהפסיק לו את התשלום

דוד ביטן: אשקלון פה למשל?     

גל נוי אפרת: כן

גל נוי אפרת:  שדרות כאן, אשקלון, קריית שמונה

דוד ביטן: אופקים פה? חלק מהאנשים בגלל הבלגן הלכו

דוד ביטן:  לא, לא פונו, אבל אנשים גם חלקם התפנו לבד

דוד ביטן:  שילמו על עצמם, פנו למשפחות

דוד ביטן:  זה לא מדויק

גל נוי אפרת: אנחנו בעצם מסתמכים על הדין הכללי שנקבע

גל נוי אפרת:  אנחנו לא יצרנו הסדר חדש שהוא מיוחד לתחום הגפ"מ, אלא אנחנו מבקשים להחיל את אותו הסדר שנקבע לגבי יתר התשלומים

דוד ביטן: זה היה צריך להיות גם אנשים שפינו את עצמם, אבל לא משנה

דוד ביטן:  לא נתחיל עכשיו לעשות שינויים מהותיים

דוד ביטן:  אוקיי

גל נוי אפרת: מי שמתגורר ביישוב שפונה, אז הספק באופן אוטומטי, ספקי הגז יצטרכו לתת לו את הדחייה

גל נוי אפרת:  וגורמים אחרים שמשתייכים לרשימה של הגורמים הזכאים לפי החוק, רק אם הם מבקשים מספק הגז את הדחייה, כי לספק אין מידע מטבע הדברים מי משתייך, מי בכוחות הביטחון

אביגיל כספי: זה בעצם שני תנאים מצטברים: אחד שהוא עדיין לא שינה

דוד ביטן: דנינו, יש לך התנגדות לזה? לא

שלום דנינו: ברור

שלום דנינו:  אתם בעצם מה דוחים? לא את התשלום, כי הם לא משתמשים, כי הם פונו

שלום דנינו:  את האחזקה?     

גל נוי אפרת: לא, אנחנו דוחים את התשלום, חשבון הגז מורכב משני ראשים

גל נוי אפרת:  מדובר פה על תשלום של מערכות מרכזיות

גל נוי אפרת:  לא על תשלום של צרכן שמחובר לזוג מכלים שמשרתים רק אותו

גל נוי אפרת:  כי הוא משלם כבר מראש על הגז שבמכלים

גל נוי אפרת:  מדובר רק על צרכן שהדירה שלו מחוברת למערכת גז מרכזית ואז החשבון שלו מורכב משני ראשים: תשלום אחד זה תשלום קבוע, שהוא לא תלוי בכמות שהצרכן צורך

גל נוי אפרת:  זה דמי שימוש קבועים שהם משולמים בין היתר עבור התחזוקה של המערכת

שלום דנינו: עשינו על זה דיונים ארוכים

גל נוי אפרת: נכון

גל נוי אפרת:  והתשלום השני שכלול בחשבון זה התשלום פר צריכה

גל נוי אפרת:  זאת אומרת על כל כמות צריכה, אז גם בתקופה שצרכנים לא מתגוררים בדירה, הם ממשיכים לשלם את התשלומים שמורכבים בעצם מדמי השימוש הקבועים

שלום דנינו: אז זה בעצם דוחים

גל נוי אפרת: וגם זה רלוונטי למי שכן צורך גז והוא לא מתגורר ביישוב מפונה

גל נוי אפרת:  מי שמשתייך למערכת הביטחון והוא ביקש מהספק לדחות את מועד התשלום

שלום דנינו: זה ברמה הפרטית, כן?      

חן בר יוסף: כן, כן, הוא צריך להודיע

גל נוי אפרת: כן, הוא צריך לבקש

אביגיל כספי: וחשבונות עבר

אביגיל כספי:  כלומר, מה שהוא השתמש נגיד באוגוסט-ספטמבר וזה הגיע באוקטובר, אם הוא עדיין לא שילם את זה

גל נוי אפרת: כן

גל נוי אפרת:  כשההסדר כמובן לא חל על תשלומים שכבר שולמו

גל נוי אפרת:  אנחנו לא מבקשים פה שהספקים יתחילו לתת החזרים

דוד ביטן: בסדר

דוד ביטן:  בגלל המלחמה הבאנו את זה, זה דחיות מועדים בעיקר

דוד ביטן: התקנות אושרו         

דוד ביטן: התקנות מאושרות פה אחד, תודה רבה

דוד ביטן:       הישיבה נעולה